text: Se video: Hus slår revner af vejbump
  22 maj 2014 kl. 14.24
  En husejer i Esbjerg er frustreret over, at hans hus har taget skade af det vejbump, der er på vejen ud for hans bolig.
  Hver gang en bil kører henover bumpet på Baggesens Allé i Esbjerg, giver det rystelser i Heinrich Booth's hus.
  Rystelserne er blevet til revner i husmuren, i loftet i stuen og mange andre steder overalt i huset.
  Heinrich Booth klagede til kommunen første gang for seks år siden, men ifølge husejeren har kommunen ikke været imødekommende over for problemet.
  Kommunen har også afvist at betale for skaderne på huset. Heinrich Booth har nu endnu engang klaget til kommunen.
  Hør, hvad Esbjerg Kommune siger til huset med revner i aftenens liveinterview.
  